《饮天庆观即席赋吴体》
元代·方回

寂静日月白云乡，漂摇湖海厖眉郎。
壁间犹见画龙在，柱表不闻归鹤翔。
杯酒新竹与风色，炉熏异花无此香。
索茗浇渴上马去，绿树含雨山苍凉。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。